als_Latn dik_Latn sag_Latn
The Telegraph raporton që zyrtarët policorë të Bashkimit Evropian po takohen në “fshehtësi” për të zhvilluar një sistem që do t’u mundësojë zbatueseve të ligjit që të ndalojnë makinat nga një objekt i kontrollit qendror.
Teknologjia thelbësore tashmë ekziston dhe është pozicionuar me disa prodhues të automobilave – GM, për shembull ofron “Ngadalësimin e Makinave të Vjedhura” si një shërbim që nga viti 2009, por qëllimi i përpjekjes së Bashkimit Evropian duket të jetë një sistem i standardizuar që do të kontrollohej drejtpërdrejt nga policia, jo nga kompanitë e veturave. Nëse aprovohet kjo politikë e re, Telegraph sugjeron që do të jetë diçka detyruese në fund të dekadës.
Reagimi ndaj këtij lajmi ka qenë negativ, ku një anëtar i parlamentit britanik ka thënë që “çmimi që paguajmë për dorëzim të sovranitetit tonë demokratik është ajo që ne udhëhiqemi nga një klikë e fshehtë që s’jep llogari.”
Pyetje të tjera ishin rreth përgjegjësisë së qeverive që bëjnë ndalim të makinave aksidentalisht, teksa një veturë mund të jetë duke udhëtuar në shpejtësi të madhe, të cilat me siguri mund të bëjnë shkaktimin e një aksidenti.
Përveç shqetësimeve rreth një pushtimi të privatësisë dhe lirisë për qytetarët, është e lehtë të mendohen pasojat e mundshme katastrofale nëse ajo “telekomandë” bie në duar të gabuara.
Sipas dokumenteve të siguruara nga Telegraph, thuhet që teknologjia ende duhet të zhvillohet, dhe duket jo edhe aq e mundshme që kjo politikë do të ballafaqohet me ndonjë pengesë nëse aprovohet.
Burimi: (PCWorld Albanian)
(Herë të lexuara: 426)
als_Latn als_Latn als_Latn als_Latn als_Latn als_Latn eng_Latn als_Latn